Ugeavisen.dk - Forside - Lokal - Viborg Nyt - Lokal malerforretning får ny ejer
Du er her: Forside - Viborg Nyt - Lokal malerforretning får ny ejer
Lars Holm (t.v.) har overdraget sin malerforretning til Allan Andersen. Lars Holm vil dog fortsat bidrage i det omfang helbredet tillader det. Foto: Jacob Kaas.
13. september 2017 kl. 07:35
Wittrups Malerforretning er netop blevet overdraget til Malerfirmaet Jørn Andersen & Sønner ApS
Viborg: På grund af helbredsmæssige problemer har Lars Holm overdraget sin virksomhed, Wittrups Malerforretning, med base i Sdr. Rind til Malerfirmaet Jørn Andersen & Sønner ApS, der har hjemme i Engesvang. Lars Holm forsætter i virksomheden så meget som muligt og Wittrups Malerforretning vil blive drevet videre i samme ånd og efter samme princip som hidtil, nemlig kvalitetsarbejde til konkurrencedygtige priser, lover den nye ejer.
Malerfirmaets nuværende kunder vil ikke komme til at opleve de store ændringer. Den største forskel vil være, at firmaet nu vil blive gearet til flere og større opgaver og Lars Holm vil stadig besvare telefonen i det omfang, det er muligt og ellers vil Allan Andersen overtage opkaldene, når Lars ikke har mulighed for det.
Allan Andersen har drevet malervirksomhed igennem de sidste 14 år med mange forskelligartede opgaver hos både private, erhverv og offentlige institutioner.
- Vi har i dag en veldrevet malervirksomhed, hvor vi også har tilknyttet en farvehandel samt de to webshops rumessens.dk og tapeteksperten.dk, siger Allan Andersen.
- Vi håber i forbindelse med overtagelsen af Wittrups Malerforretning at bevare de mange gode kundeforhold, som Lars har opbygget gennem årene, og Lars vil også fremadrettet være en del af den daglige drift, udtaler Allan Andersen.
Lars Holm og Allan Andersen kan desuden med glæde berette, at alle medarbejdere har valgt at følge med i den nye konstellation af Wittrups Malerforretning og Malerfirmaet Jørn Andersen & Sønner ApS.
- Vi er klar til alle maleropgaver både store og små, og vi giver gerne en pris eller et overslag inden arbejdet påbegyndes, lyder det fra Lars Holm og Allan Andersen. der ser masser af muligheder, og glæder sig til at komme i gang med at samarbejde.
- Det lover godt og vi tror og håber på, at det også bliver godt modtaget hos kunderne, lyder det fra parterne.